เก็บตกการเงิน
ที่ศาลฎีกาแผนกคดีอาญาของผู้ดำรงตำแหน่งทางการเมือง สนามหลวง นายชัยสิทธิ์ ตราชูธรรม
26 ม.ค. 2556

นัดพิจารณาคดีปล่อยกู้กฤษดามหานคร
ที่ศาลฎีกาแผนกคดีอาญาของผู้ดำรงตำแหน่งทางการเมือง สนามหลวง นายชัยสิทธิ์ ตราชูธรรม ประธานแผนกคดีเลือกตั้งในศาลฎีกา เจ้าของสำนวนคดีปล่อยกู้ธนาคารกรุงไทย พร้อมองค์คณะ รวม 9 คน นัดตรวจพยานหลักฐานคดีหมายเลขดำ อม.3/2555 ที่นายจุลสิงห์ วสันตสิงห์ อัยการสูงสุด เป็นโจทก์ยื่นฟ้อง พ.ต.ท.ทักษิณ ชินวัตร อดีตนายกรัฐมนตรี ที่ 1 นายวิโรจน์ นวลแข อดีตกรรมการผู้จัดการธนาคารกรุงไทย และบริษัทในเครือของ บริษัท กฤษดามหานคร กับพวกรวม 27 ราย เป็นจำเลย ในความผิดฐานเป็นเจ้าหน้าที่ปฏิบัติหน้าที่โดยมิชอบ และโดยทุจริตตามประมวลกฎหมายอาญา มาตรา 157 ความผิด พ.ร.บ.ว่าด้วยความผิดของพนักงานในองค์การหรือหน่วยงานของรัฐ พ.ศ. 2502 ความผิด พ.ร.บ.การธนาคารพาณิชย์ พ.ศ. 2505 ความผิด พ.ร.บ.หลักทรัพย์และตลาดหลักทรัพย์ พ.ศ.2535 ในวันที่ 24 เม.ย.นี้ เวลา 09.30 น. เนื่องจากคดีนี้มีเอกสารหลักฐานจำนวนมากกว่า 1 แสนแผ่น และจำเลยมีจำนวนมาก จึงต้องใช้เวลาตรวจเอกสารหลักฐานอีกสักระยะ
เครดิตหุ้นกู้โฮลซิมดี
บริษัท ฟิทช์ เรทติ้งส์ (ประเทศไทย) ประกาศคงอันดับเครดิตภายในประเทศระยะยาว ของหุ้นกู้ค้ำประกันของบริษัท โฮลซิม แคปปิตอล (ประเทศไทย) จำนวน 2,000 ล้านบาท ที่ครบกำหนดไถ่ถอนปี 2558 ที่ระดับ “AA–(tha)” แนวโน้มเครดิตมีเสถียรภาพ โดยบริษัทนี้ตั้งขึ้นมาเพื่อถูกจัดตั้งขึ้นเพื่อให้การสนับสนุนทางการเงินแก่บริษัทในกลุ่มโฮลซิมที่ดำเนินธุรกิจในประเทศไทย เช่น บริษัท ไทย ร็อคเซม 27.5% และ บริษัท ปูนซีเมนต์นครหลวงอีก 17.5%